พ่อค้าเมินใบสั่ง พาณิชย์
อ่วมค่าแรง 300 บาทตรึงราคาสินค้า,พาณิชย์ เผยพ่อค้าลั่นไม่ลดราคาสินค้า ตามราคาน้ำมันดีเซลที่ปรับลดลง อ้างก่อนหน้านี้รับภาระจากนโยบายตรึงราคาและค่าแรงขึ้นมาแล้ว แต่หันมาใช้โปรโมชั่นแจก–แถมแทน รองรับการแข่งขันเดือดในภาวะเศรษฐกิจซบเซา,ผู้สื่อข่าวรายงานจากกระทรวงพาณิชย์ว่า จากการสอบถามผู้ผลิตและผู้จำหน่ายสินค้า พบว่า ส่วนใหญ่ไม่สามารถลดราคาสินค้าตามนโยบายกระทรวงพาณิชย์ ซึ่งได้ขอความร่วมมือผู้ประกอบการ หลังจากราคาน้ำมันดีเซลปรับลดลงจาก 29.99 บาทต่อลิตร มาอยู่ที่ 26.39 บาทต่อลิตร,ทั้งนี้ เนื่องจากที่ผ่านมาผู้ผลิตสินค้าไม่สามารถปรับราคาสินค้าตามต้นทุนต่างๆ ที่ปรับ เพิ่มขึ้นได้ เพราะรัฐบาลเกือบทุกยุคทุกสมัย มีนโยบายขอความร่วมมือเชิงบังคับให้ผู้ผลิตและจำหน่ายสินค้า ตรึงราคาขายตั้งแต่ 3-6 เดือน เพื่อลดภาระค่าใช้จ่ายและดูแลค่าครองชีพของประชาชน ส่งผลให้สินค้าหลายชนิด หลายรายการ ไม่ได้ปรับขึ้นราคามานานแล้ว แม้ต้นทุนจะปรับ เพิ่มขึ้นก็ตาม,ขณะเดียวกัน ผู้ประกอบการยังได้รับผลกระทบจากนโยบายปรับขึ้นค่าจ้างขั้นต่ำแบบก้าวกระโดดวันละ 300 บาท แม้เบื้องต้นผู้ประกอบการบางกลุ่มสินค้า โดยเฉพาะธุรกิจขนาดกลางและขนาดย่อม (เอสเอ็มอี) ได้ทดลองปรับขึ้นราคาสินค้าให้สอดคล้องตามต้นทุน แต่ก็ไม่ประสบความสำเร็จ,ทั้งนี้ เนื่องจากผู้ประกอบการรายใหญ่ที่มีต้นทุนการผลิตต่ำกว่าและส่วนใหญ่ใช้เครื่องจักรทดแทนแรงงานนั้น ยังไม่ได้ปรับขึ้นราคา สุดท้ายรายเล็กก็ต้องปรับราคาลงมาให้อยู่ในระดับเดิม เพื่อความอยู่รอด และประกอบกิจการต่อไปจนกว่าเศรษฐกิจกลับมาดีอีกครั้ง,อย่างไรก็ตาม ในสภาวะเศรษฐกิจที่ซบเซาไปทั่วโลก โดยเฉพาะประเทศไทยที่กำลังซื้อในต่างจังหวัดลดลงจากราคาพืชผลทางการเกษตร เช่น ยางพารา และข้าวตกต่ำ ทำให้ผู้ประกอบการจำเป็นต้องใช้แผนโปรโมชั่นลด แลก แจก แถม เป็นช่วงเวลา แทนการประกาศปรับลดราคา สินค้า ซึ่งมั่นใจว่าในระหว่างนี้ผู้บริโภคจะทยอยเห็นผู้ประกอบการมีการจัดโปรโมชั่นอย่างต่อเนื่อง,สำหรับประเด็นสำคัญที่เอกชนกังวลคือ ความขัดแย้งระหว่างรัสเซียกับสหรัฐฯ หรือกลุ่มโอเปกกับสหรัฐฯ ทำให้กดราคาน้ำมันลงจนผิดปกติ แต่เมื่อไรที่ประเทศเหล่านี้กลับมาจับมือกันเหมือนเดิม ราคา น้ำมันอาจปรับขึ้นมาอยู่ในระดับ 90-100 สหรัฐฯต่อบาร์เรล แบบกะทันหัน ซึ่งหากเป็นเช่นนั้นจริง และผู้ประกอบการได้ปรับลดราคาสินค้าตามนโยบายของรัฐบาลแล้ว ก็คงไม่สามารถปรับขึ้นราคาสินค้าได้ สุดท้ายก็จะยิ่งขาดทุนมากขึ้น,ทั้งนี้ ผู้ผลิตและจำหน่ายสินค้าบริโภคและอุปโภคมองว่าหากจะปรับลดราคาสินค้าลงเป็นเรื่องไม่ยาก แต่การขอขึ้นราคาสินค้าเพื่อให้สอดคล้องกับต้นทุนราคาน้ำมันหรือค่าแรงที่จะปรับเพิ่มขึ้นอีกจะเป็นเรื่องยาก ดังนั้นแนวทางเดียวที่ดำเนินการได้คือ การใช้โปรโมชั่นเข้ามาแข่งขันและเชื่อว่าผู้ผลิตสินค้าจะใช้แนวทางนี้เข้ามาแข่งขันที่รุนแรงขึ้น เพื่อแย่งส่วนแบ่งตลาดในภาวะเศรษฐกิจชะลอตัว,ส่วนปุ๋ยเคมีแม้จะได้รับอานิสงส์โดยตรงจากราคาน้ำมันที่ลดลง เพราะทำให้แม่ปุ๋ย ซึ่งเป็นผลพลอยได้จากการผลิตปิโตรเลียมมีราคาลดลง แต่ปัญหาคือค่าเงินบาทของไทยอ่อนค่าลงมามากเมื่อเทียบกับค่าเงินดอลลาร์สหรัฐฯ ส่งผลให้ผู้นำเข้ามีภาระเรื่องค่าเงิน ดังนั้น เมื่อราคา น้ำมันดีเซลลดต่ำลงก็จะช่วยชดเชยต้นทุนผู้ผลิตปุ๋ยให้เท่าเดิม,ขณะที่กลุ่มอาหารนั้นยอมรับว่าคงปรับลดลงยากมาก โดยเฉพาะอาหารจานด่วน แม้ว่าวัตถุดิบจากสินค้าเกษตรและราคาน้ำมันดีเซลลดลง แต่ปัจจุบัน ร้านค้าได้รับผลกระทบจากแก๊สแอลพีจีที่เพิ่มขึ้น และอาหารขายได้น้อย ทำให้ต้นทุนการผลิตสูง เพราะไม่สามารถซื้อวัตถุดิบได้ครั้งละมากๆ.
พาณิชย์ เผยพ่อค้าลั่นไม่ลดราคาสินค้า ตามราคาน้ำมันดีเซลที่ปรับลดลง อ้างก่อนหน้านี้รับภาระจากนโยบายตรึงราคาและค่าแรงขึ้นมาแล้ว แต่หันมาใช้โปรโมชั่นแจก–แถมแทน
พาณิชย์,โปรโมชั่น,แจก,แถม,ราคาน้ำมัน,ต้นทุน,ผู้ประกอบการ,รัฐบาล,ค่าครองชีพ